tartuNLP/wikipedia-smugri-20251201 huggingface dataset:
Möckmühl

Möckmühl on kaupunki Baden-Württembergin osavaltion pohjoisosassa lounaisessa Saksassa. Se sijaitsee Heilbronnin piirikunnan koillisosassa ja kuuluu Stuttgartin suurkaupunkialueeseen. Etäisyys Stuttgartista on noin 62 kilometriä pohjoiskoilliseen.
Historia.
Varhaisin kirjallinen maininta Möckmühlistä on vuosilta 750–779 muodossa Meitamulin, Meitemulen ja myöhemmin myös Mechitamulin. Legendan mukaan nimi palautuu frankkiprinsessa Mechitaan. Möckmühl kohotettiin kaupungiksi noin 1250. Vuonna 1542 kaupunki kääntyi evankeliseksi. Vuonna 1635 rutto tappoi noin neljä viideosaa kaupungin väestöstä. Rautatieverkkoon Möckmühl kytkettiin 1869. Vuodesta 1987 vuoteen 2005 Möckmühlin asukasluku kasvoi noin kolmanneksen, mikä johti uusien asuinalueiden ja 40-hehtaarisen teollisuusalueen rakentamiseen.
Möckmühlin historiallista arkkitehtuuria edustaa vanhakaupunki kokonaisuudessaan. Kaupungin 1589–1592 rakennettu raatihuone uudistettiin viimeksi 1992.
Talous ja liikenne.
Möckmühlin suuria yrityksiä ovat esimerkiksi GFT Logistic GmbH (elintarvikelogistiikka) ja Texon Möckmühl GmbH (kenkäteollisuus). Möckmühlin rautatieasema, Bahnhof Möckmühl, sijaitsee osoitteessa Bahnhofstraße 17 Frankenbahn-radan varrella. Moottoritie Bundesautobahn 81 kulkee kaupungin itäpuolitse.
Beilstein

Beilstein on kaupunki Baden-Württembergin osavaltion pohjoisosassa lounaisessa Saksassa. Se sijaitsee Heilbronnin piirikunnassa Stuttgartin suurkaupunkialueella. Etäisyys Stuttgartista on noin 31 kilometriä pohjoiskoilliseen. Beilsteinin yleisilmettä hallitsevat ristikkotalot, linnat ja viinitarhat. Kaupungissa on viljelty viiniä ainakin 1300-luvulta.
Historia.
Ensimmäinen Beilsteiniin viittaava maininta on noin vuodelta 1150, kyse on miehestä nimeltä Dietrich von Beilstein. Paikkana Beilstein mainitaan ensi kerran 1245. Kolmikymmenvuotinen sota koetteli kaupunkia, vain noin kahdeksasosa sen 800:sta asukkaasta oli jäljellä vuonna 1643. Viininviljely oli vuosisatoja beilsteinilaisten pääelinkeino, siitä on todisteena vaikuttava puristamorakennus vuodelta 1698. Beilstein laajeni 1800-luvun jälkipuoliskolla keskiaikaisten rajojensa ulkopuolelle. Suuri osa kaupungin historiallisista rakennuksista tuhottiin toisen maailmansodan loppuvaiheessa. Sodan jälkeen Beilstein on kehittynyt myönteisesti.
Beilsteinin historiallista arkkitehtuuria edustaa muun muassa Burg Hohenbeilstein (Hohenbeilsteinin linna) 1100-luvulta.
Talous ja liikenne.
Beilsteinin talouden runkona ovat keskisuuret yritykset ja verstaat. Beilsteinin 1894 avattu rautatieasema suljettiin 1968. Kaupungin länsipuolitse kulkee maantie (Landesstraße) 1100 ja itäpuolitse 1116.
Oklahoma State Cowboys

Oklahoma State Cowboys on yhdysvaltalainen yliopistourheilujoukkue Stillwaterista, Oklahomasta. Cowboys on Oklahoman osavaltionyliopiston joukkue ja se edustaa korkeakoulua NCAA:n Big 12-konferenssissa. Joukkue on ollut NCAA:n jäsen 1. syyskuuta 1933 lähtien.
Saavutukset.
Oklahoma State Cowboys on saavuttanut seuraavat NCAA:n kansalliset mestaruudet:
UCF Knights

UCF Knights on yhdysvaltalainen yliopistourheilujoukkue Orlandosta, Floridasta. Knights on Keski-Floridan yliopiston joukkue ja se edustaa korkeakoulua NCAA:n Big 12-konferenssissa. Joukkue on ollut NCAA:n jäsen 1. syyskuuta 1972 lähtien.
West Virginia Mountaineers

West Virginia Mountaineers on yhdysvaltalainen yliopistourheilujoukkue Morgantownista, Länsi-Virginiasta. Knights on Länsi-Virginian yliopiston joukkue ja se edustaa korkeakoulua NCAA:n Big 12-konferenssissa. Joukkue on ollut NCAA:n jäsen 1. syyskuuta 1907 lähtien.
Saavutukset.
West Virginia Mountaineers on saavuttanut seuraavat NCAA:n kansalliset mestaruudet:
Marianne Jansson

Marianne Helena Jansson (s. 23. joulukuuta 1948 Helsinki) on suomalainen kouluttaja.
Janssonin vanhemmat olivat osastopäällikkö Lars Jansson ja Maysi Jansson s. Wilhelmson. 
Opinnot.
Jansson pääsi ylioppilaaksi 1967 Kannaksen yhteislyseosta Lahdessa. Vuonna 1972 hän suoritti luonnontieteiden kandidaatin tutkinnon. Saksassa hän opiskeli Tübingenin yliopiston teologisessa tiedekunnassa 1990-1992 ja viimeisteli teologian maisterin tutkinnon 1995 Helsingin yliopistossa.
Toiminta.
Jansson oli saksalaisen Evankeliset Mariasisaret -järjestön sisar 1973–1990. Työpisteinä olivat Saksa, Norja ja Suomi. Akasia-säätiön kouluttajana hän on ollut vuodesta 1992. Vuonna 2018 hän jäi eläkkeelle. 
Huomioita.
Jansson hakeutui Evankeliset Mariasisaret -järjestön Kaanaa-nimiseen luostariin. Hänestä tuli sisar vuonna 1973. Alku oli Saksassa. Vuonna 1980 Jansson siirtyi kuudeksi vuodeksi sisarkunnan uuteen, Norjan työpisteeseen, josta tehtiin seurakuntamatkoja myös muihin Pohjoismaihin. Norjan jälkeen Janssonilla ja toisella suomalaisella sisarella, Riitta Lemmetyisellä, vuorossa oli Suomi työpisteenä. Suomalaissisaret havaitsivat, etteivät asiat järjestössä olleet kunnossa. Lemmetyinen ja Jansson erosivat sisarjärjestöstä. Sitten he aloittivat teologian opinnot Tübingenissä. Loppuvaiheet opinnoista olivat Helsingin yliopistossa. Pro gradu -tutkielmassa (ns. ryhmägradu) Jansson ja Lemmetyinen käsittelivät Basilea Schlinkin johtaman Evankeliset Mariasisaret -järjestön evankeliumin ja lain välistä suhdetta sekä kuvailivat ja arvioivat järjestön opetusta ja elämää Darmstadtissa.
Toteamistaan ongelmista he ovat avoimesti kertoneet kahdessa yhteisessä teoksessaan, lukuisissa lehti-, radio- ja televisiohaastatteluissa, muun muassa artikkelissa ”Ystävyytemme on vahvasti hengellistä”.
He ehtivät urallaan Akasia-säätiössä vierailla 225 seurakunnassa. 
Akasia-säätiön toiminnoissa Jansson keskittyi sielunhoitokoulutukseen ja havainnolliseen raamattuopetukseen.
Jansson ja Lemmetyinen yhdessä ovat vetäneet hartausohjelmaa Radio Patmoksessa.
Jansson harrastaa kasvitiedettä, puutarhanhoitoa, lenkkeilyä ja lukemista.
Höllviken och Ljunghusen

Höllviken och Ljunghusen on taajama Vellingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 15 669 asukasta.
Hököpinge

Hököpinge on taajama Vellingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 777 asukasta.
Rängs sand

Rängs sand on entinen taajama Vellingen kunnassa Skånen läänissä samannimisessä historiallisessa maakunnassa Ruotsissa.
William Lewis Moore

William Lewis Moore (1927 Binghamton, New York – 23. huhtikuuta 1963 Alabama) oli yhdysvaltalainen ihmisoikeusaktivisti.
Moore varttui New Yorkin ja Mississippin osavaltioissa. Hän opiskeli Johns Hopkinsin yliopistossa ja kärsi tänä aikana mielenterveysongelmista. Hänestä tulikin mielenterveyskuntoutujien oikeuksien puolestapuhuja. Moore vastusti myös rotuerottelulakeja ja oli Congress of Racial Equalityn jäsen. Hän teki työkseen sijaisuuksia postin palveluksessa. Moore osoitti mieltään myös afroamerikkalaisten aktivistien rinnalla, mutta tuli parhaiten tunnetuksi kolmesta erillisestä yhden miehen marssistaan. Ensimmäinen marssi suuntautui Baltimoresta Annapolisiin. Toisen marssinsa Moore kohdisti Washingtoniin (DC), johon hän saapui Martin Luther King, Jr:n vapautuessa Birminghamin vankilasta. Hän kantoi mukanaan kirjeen, joka oli osoitettu presidentti John F. Kennedylle.
Mooren kolmas ja kuuluisin marssi suuntautui Chattanoogasta Mississippin Jacksoniin, jossa hänen aikomuksensa oli välittää kirje silloiselle kuvernööri Ross Barnettille. Hän jakoi kirjeitä myös matkan varrella kohtaamilleen ihmisille ja sai vaihtelevan vastaanoton. Mooren kolmannen marssin kolmantena päivänä toimittaja haastatteli tätä saatuaan vihjeen Mooresta kävelemässä Alabamassa. Toimittaja aavisti Mooren voivan olla vaarassa ja tarjoutuikin kuljettamaan tämän hotelliin. Moore kieltäytyi. Noin tunti myöhemmin hänen ruumiinsa löydettiin kahdesti lähietäisyydeltä ammuttuna. Ketään ei tuomittu teosta, mutta rikoksessa käytetty ase jäljitettiin paikalliseen Ku Klux Klanin jäseneen, jolla ilmeisesti oli ollut vastakkainasettelu Mooren kanssa aiemmin päivän aikana.
Congress of Racial Equalityn ja Student Nonviolent Coordinating Committeen jäsenet tekivät marssin Mooren murhapaikalta Jacksoniin, mutta joutuivat pidätetyiksi. Vuonna 2010 Mooren muistolaatta paljastettiin Binghamtonissa. Hänen murhapaikalleen sijoitettiin historiallisen paikan merkki vuonna 2019.
Västra Ingelstad

Västra Ingelstad on taajama Vellingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 1 075 asukasta.
Östra Grevie

Östra Grevie on taajama Vellingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 952 asukasta.
Gessie villastad

Gessie villastad on taajama Vellingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 527 asukasta.
Arrie

Arrie on taajama Vellingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 330 asukasta.
Vellinge östra

Vellinge östra on taajama Vellingen kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 214 asukasta.
Etelä-Mississippin yliopisto

Etelä-Mississippin yliopisto (, lyh. USM) on Yhdysvaltain Mississippissä sijaitseva julkinen yliopisto. Yliopisto on perustettu vuonna 1910 ja se sijaitsee Hattiesburgin kaupungissa.
Louisianan yliopisto (Lafayette)

Louisianan yliopisto Lafayettessa (, lyh. UL Lafayette) on Yhdysvaltain Louisianassa sijaitseva julkinen yliopisto. Yliopisto on perustettu vuonna 1898 ja se sijaitsee Lafayetten kaupungissa.
Heil Hitler (kappale)

Heil Hitler on yhdysvaltalaisen räppärin Kanye Westin kappale, joka julkaistiin 8. toukokuuta 2025 kolmantena singlenä hänen albumiltaan Cuck. Kappaleen loppuun on samplattu Adolf Hitlerin puhetta. Kappale poistettiin saman tien Spotifystä, Soundcloudista ja Apple Musicista. X ei ole poistanut kappaletta sivustoltaan. Musiikkivideolla nähdään joukko eläinten nahkoihin pukeutuneita miehiä, jotka laulavat ”Nigga, Heil Hitler”
Louisianan yliopisto (Monroe)

Louisianan yliopisto Monroessa (, lyh. ULM) on Yhdysvaltain Louisianassa sijaitseva julkinen yliopisto. Yliopisto on perustettu vuonna 1931 ja se sijaitsee Monroen kaupungissa.
Marshallin yliopisto

Marshallin yliopisto () on Yhdysvaltain Länsi-Virginiassa sijaitseva julkinen yliopisto. Yliopisto on perustettu vuonna 1837 ja se sijaitsee Huntingtonin kaupungissa.
Josef Hassid

Josef Hassid (alun perin "Józef Chasyd"; 28. joulukuuta 1923 Suwałki – 7. marraskuuta 1950 Epsom) oli puolalainen viulisti.
Hassid pääsi 10-vuotiaana Chopin-musiikkiyliopistoon. Hän osallistui ensimmäiseen Henryk Wieniawski -viulukilpailuun Varsovassa vuonna 1935 ja sai kunniadiplomin. Hassid pääsi Bronisław Hubermanin avulla opiskelemaan Carl Fleschin johdolla Spahan Belgiaan. Flesch kutsui Hassidin jatkamaan opintoja Lontooseen muutettuaan sinne. Muistelmissaan Flesch piti Hassidia yhtenä aikansa suurimmista viululahjakkuuksista. Hassid teki vaikutuksen myös Fritz Kreisleriin, Jacques Thibaudiin ja Joseph Szigetiin. Kreisler antoi hänelle vuoden 1860 Vuillaume-viulunsa. Hassid teki soolodebyyttinsä Wigmore Hallissa keväällä 1940 ja konsertoi Queen’s Hallissa. Hän alkoi myös levyttää, mutta ehti levyttää vain kahdeksan kappaletta. Hänen säestäjänään toimi Gerald Moore.
Hassid sairastui vakavasti vuonna 1940. Hän oli jo aiemmin kärsinyt muistivaikeuksista, jotka jatkuivat. Lisäksi hän alkoi vetäytyä ja muuttua luonteeltaan sekä asenteiltaan. Hassidilla todettiin skitsofrenian akuutti vaihe. Hassid oli sairaalahoidossa isänsä kuollessa syöpään, mikä heikensi hänen tilaansa entisestään. Hassidille yritettiin suorittaa lobotomia, mutta hän kuoli marraskuussa 1950 sairastuttuaan aivokalvontulehdukseen.
Old Dominionin yliopisto

 Old Dominionin yliopisto () on Yhdysvaltain Virginiassa sijaitseva julkinen yliopisto. Yliopisto on perustettu vuonna 1930 ja se sijaitsee Norfolkin kaupungissa.
Mississippin yliopisto

Mississippin yliopisto (, lyh. USM) on Yhdysvaltain Mississippissä sijaitseva julkinen yliopisto. Yliopisto on perustettu vuonna 1848 ja se sijaitsee Universityn kaupungissa.
Mississippin osavaltionyliopisto

Mississippin osavaltionyliopisto (, lyh. MSU) on Yhdysvaltain Mississippissä sijaitseva julkinen yliopisto. Yliopisto on perustettu vuonna 1878 ja se sijaitsee Mississippi Staten kaupungissa.
Washingtonin osavaltionyliopisto

Washingtonin osavaltionyliopisto (, lyh. WSU) on Yhdysvaltain Washingtonissa sijaitseva julkinen yliopisto. Yliopisto on perustettu vuonna 1890 ja se sijaitsee Pullmanin kaupungissa.
Nevadan yliopisto, Reno

Nevadan yliopisto (, lyh. WSU) on Yhdysvaltain Nevadassa sijaitseva julkinen yliopisto. Yliopisto on perustettu vuonna 1874 ja se sijaitsee Renon kaupungissa.
Itä-Michiganin yliopisto

Itä-Michiganin yliopisto (, lyh. EMU) on Yhdysvaltain Michiganissa sijaitseva julkinen yliopisto. Yliopisto on perustettu vuonna 1849, ja se sijaitsee Ypsilantin kaupungissa.
Keski-Michiganin yliopisto

Keski-Michiganin yliopisto (, lyh. CMU) on Yhdysvaltain Michiganissa sijaitseva julkinen yliopisto. Yliopisto on perustettu vuonna 1849, ja se sijaitsee Mount Pleasantin kaupungissa.
Länsi-Michiganin yliopisto

Länsi-Michiganin yliopisto (, lyh. WMU) on Yhdysvaltain Michiganissa sijaitseva julkinen yliopisto. Yliopisto on perustettu vuonna 1903, ja se sijaitsee Kalamazoon kaupungissa.
Almeida Prado

José Antônio Rezende de Almeida Prado (1943–2010) oli brasilialainen säveltäjä.
Almeida Prado opiskeli Camargo Guarnierin johdolla ja suosi alun perin kansallista musiikkityyliä. Hän sai Pariisissa opetusta Nadia Boulangerilta ja Olivier Messiaenilta. Tämän jälkeen hän omaksui vapaamuotoisen tyylin, johon vaikuttivat atonaalisuus, jälkisarjallisuus, laajennettu tonaalisuus ja vapaatonaalisuus. Almeida Pradon tuotantoon kuuluu muun muassa teossarja "18 Cartas Celestes", jonka osat kuvaavat taivasta ja tähtikuvioita. Teoksessa käyttämäänsä harmonista kieltä säveltäjä kutsui transtonaalisuudeksi. "18 Cartas Celestes" -sarjan teoksista viisitoista on sävelletty pianolle. Seitsemäs osa on sävelletty kahdelle pianolle ja sinfoniselle yhtyeelle, kahdeksas osa viululle ja orkesterille sekä yhdestoista osa pianolle, marimballe ja vibrafonille.
Almeida Pradosta tuli yksi maansa tuotteliaimmista säveltäjistä.
Camargo Guarnieri

Mozart Camargo Guarnieri (1907 Tietê, São Paulo – 1993 São Paulo) oli brasilialainen säveltäjä ja kapellimestari.
Camargo Guarnieri opiskeli kotimaassaan pianonsoittoa Ernani Bragan ja Antônio de Sá Pereiran sekä sävellystä Lamberto Baldin johdolla. Vuonna 1938 Camargo Guarnieri pääsi stipendillä Pariisiin opiskelemaan sävellystä ja estetiikkaa Charles Koechlinin sekä orkesterinjohtoa François Ruhlmannin johdolla. Hän palasi Brasiliaan toisen maailmansodan sytyttyä, mutta lähti pian Yhdysvaltoihin Pan-American Unionin kutsumana. Camargo Guarnieri sai Philadelphia Free Library Fleischer Music Collectionin ensimmäisen palkinnon viulukonsertollaan ja Chamber Music Guild of Washington, D.C:n palkinnon vuonna 1944 toisella jousikvartetollaan.
Camargo Guarnieri pääsi vuonna 1936 Coral Paulistanon ensimmäiseksi kuoronjohtajaksi. Hän johti myös São Paulon valtionsinfoniaorkesteria sekä keskeisiä eurooppalaisia ja yhdysvaltalaisia orkestereita. Camargo Guarnieri valittiin yhdeksi Academia Brasileira de Músican elinikäisistä jäsenistä sen vuonna 1945 tapahtuneen perustamisen yhteydessä. Hän opetti sävellystä ja orkesterinjohtoa Conservatório Dramático e Musical de São Paulon, jonka johtajaksi hänet lisäksi valittiin.
Camargo Guarnieri suosi kansallista tyyliä läpi uransa, mutta omaksui myös eurooppalaisia vaikutteita Koechlinilta opetusta saatuaan. Hänen teostensa joukossa on kaksi oopperaa, seitsemän sinfoniaa, kuusi pianokonserttoa, kantaatteja, kamarimusiikkia, lukuisia pianokappaleita ja yli viisikymmentä laulua. Vuonna 1993 Camargo Guarnierille myönnettiin Amerikan valtioiden järjestön Gabriela Mistral -palkinto. Camargo Guarnieri oli naimisissa Vera Sílvia Camargo Guarnieri. Viulisti Tânia Camargo Guarnieri on hänen tyttärensä.
1. sotasairaala

1. sotasairaala (1. SotaS) oli Helsingissä talvi- ja jatkosodan aikana toiminut sotasairaala. 
Talvisota.
1. sotasairaalan käyttöön ja jaostoiksi määrättiin Marian sairaala, kulkutautisairaala, Tuberkuloosisairaala, Kirurginen sairaala, Lasten sairaala, Kivelän sairaala sekä myös koulurakennuksia, esimerkiksi Aleksis Kiven kansakoulu ja yliopiston lääketieteellisen tiedekunnan tiloja Unioninkadulta. Talvisodan päätyttyä 1. SotaS lakkautettiin ja hoitoa tarvitsevat joko kotiutettiin toipumaan tai siirrettiin muihin sairaaloihin saamaan hoitoa. Tämä tehosti myös hoitoa, kun sotavammapotilaita ei enää hoidettu useassa eri sairaalassa. Punainen Risti oli perustanut invalidisairaalan syyskuussa 1940. 
Jatkosota.
1. sotasairaala perustettiin 18. kesäkuta 1941 Suojeluskuntapiirin perustamiskirjelmän perusteella. 
Sotasairaala muodostui osastoista, joiden toimintaan vaikuttivat hoidettavat sairaudet ja niiden vaikeusaste. A-osastot ja sairaalat oli tarkoitettu vaikeille kirurgisille tapauksille, joiden hoitoon tarvittiin leikkaussalia, röntgeniä ja laboratoriota. B-osastoilla hoidettiin lievemmin haavoittuneita ja järjestettiin kirurgisten potilaiden kuntoutus. Lisäksi siellä hoidettiin sisätautien potilaita ja tartuntatauteja sairastavia.
Sairaalan johtajalääkärinä toimi lääkintäeversti Fabian Langenskiöld. Apteekkareina toimivat M.I. Syväys (1.9.1941-3.11.1941) ja P. Westerstrand (17.1.1942-). Sairaanhoitajista oli aluksi pulaa. Sairaalassa työskenteli myös lottia ja Punaisen Ristin apusisaria. Sairaalassa tomi myös sairasvoimistelijoita sekä invalidihuoltajia. Pastoreiden suuri vaihtuvuus koettiin ongelmana. 
Sairaalan käytössä oli 15. syyskuuta 1941 seuraavat rakennukset:
Sairaalan käytössä oli 15. syyskuuta 1941 seuraavat sairaalat:
Sairaalan käytössä oli 9. marraskuuta 1943 seuraavat sairaalat:
2. helmikuuta 1944 siirrettiin suljetusta 72. sotasairaalasta 1. sotasaiaalaan Kirurginen sairaala, yliopiston odontologinen laitos, vanhan kinikat potilaat (ei silmä- ja korvapotilaat, jotka siirtyivät 53. sotasairaalaan). 1. sotasairaalalle siirtyivät myös 72. sotasairaalan keskeneräiset asiat ja osa arkistosta. 
Sairaalan käytössä oli 17. heinäkuuta 1944 seuraavat sairaalat:
Diakonissalaitos (IV) irtisanoi sopimuksensa 1. toukokuuta 1944 riittämättömien hoitopäivämaksujen johdosta ja leukapotilaat siirrettiin Kirurgiseen sairaalaan. Keravan kansakoululle perustettu osasto (XVI) suljettiin ilman, että sinne oli otettu ainuttakaan potilasta elokuun lopussa 1944. Järvenpään osastot suljettiin 23. lokakuuta 1944 ja potilaat siirrettiin Ruskeasuolle (X). Westend (XV) lopetti 25. lokakuuta 1944 ja potilaat siirrettiin jaostosairaalaan VI (Käpylä). Karjaan ja Pinjaisten osastot (XIV) lopetettiin 14. lokakuuta 1944. Hoidossa oli yhteensä 9 potilasta.
1. sotasairaala suljettiin 30. marraskuuta 1944 ja se siirtyi 1. joulukuuta 1944 lääkintöhallituksen alaisuuteen jatkaen toimintaansa 1. sotavammasairaalana (1. SotavS).
Jari Juga

Jari Antero Juga (s. 9. lokakuuta 1958 Vammala) on suomalainen logistiikan emeritusprofessori.
Jari Juga syntyi työnjohtaja Reino Jugan ja Raija Harmasen perheeseen. Hän tuli ylioppilaaksi Varkauden Päiviönsaaren lukiosta 1977 ja valmistui Turun kauppakorkeakoulusta ekonomiksi 1988 ja kauppatieteen lisensiaatiksi 1992 ja väitteli siellä kauppatieteen tohtoriksi 1996. 
Juga oli Turun kauppakorkeakoulussa assistentti, lehtori ja tutkija 1988–1992, Suomen Akatemian tutkimusassistentti 1993–1996, Turun yliopiston merenkulkualan koulutuskeskuksen johtava suunnittelija 1996–1997, BI Norwegian School of Management -yliopiston apulaisprofessori 1997–1999 Sandvikassa Norjassa, VTT:n yhdyskuntatekniikan yksikön erikoistutkija 1999–2000 ja Oulun yliopistossa logistiikan ma. professori 2000–2001 ja vakinainen vuodesta 2001 eläköitymiseensä saakka. Hän toimi aluksi Oulun yliopiston ja Lapin yliopiston yhteisessä Meri-Lappi Instituutissa Kemissä. Hän on toiminut myös Oulun yliopiston kauppakorkeakoulun markkinoinninin yksikön johtajana.
Caenin yliopisto

Caenin yliopisto () on keskiajalla perustettu ranskalainen yliopisto Normandian Caenissa.
Caenin yliopiston perusti Bedfordin herttua John Lancasterilainen vuonna 1432, jolloin englantilaiset hallitsivat aluetta. Se oli kolmas englantilaisten perustamista yliopistoista Oxfordin ja Cambridgen jälkeen. Yliopisto ranskalaistui Kaarle VII:n vallattua Caenin englantilaisilta vuonna 1450. Yliopisto tuhoutui kokonaan toisessa maailmansodassa 7. heinäkuuta 1944. Yliopiston jälleenrakentaminen annettiin arkkitehti Henry Bernardin vastuulle. 
Caenin yliopistolla on kuusi kampusta Caenissa sekä viisi kampusta Cherbourgin, Saint-Lôn, Lisieux’n, Viren ja Alençonin kunnissa. Yliopisto tekee yhteistyötä lähiseudun korkeakoulujen kanssa ja kuuluu Normandian yliopistoverkostoon.
Caenin yliopisto on Pariisissa toimivan Institut national des langues et civilisations orientalesin ohella ainoa, joka tarjoaa suomen kielen opetusta Ranskassa. Yliopistossa on opetettu suomea vuodesta 1981 osana pohjoismaisten kielten opinto-ohjelmaa. 
Yliopistossa opiskelee noin 32 000 opiskelijaa. Kansainvälisiä opiskelijoita on vuosittain noin 2 900.
La Vuelta Femenina 2025

La Vuelta Femenina 2025 oli yhdestoista maantiepyöräilyn La Vuelta Femenina -kilpailu. Se alkoi joukkueaika-ajolla Barcelonassa 4. toukokuuta ja päättyi Alto de Cotobellon nousuun 10. toukokuuta 2025. Seitsemän etappia sisältäneen kilpailun kokonaispituus oli noin 750 kilometriä. La Vuelta Femenina kuului UCI Women’s World Tour -sarjaan.
Demi Vollering voitti kilpailun minuutin ja sekunnin erolla Marlen Reusseriin, Anna van der Breggen sijoittui kolmanneksi. Vollering ratkaisi kokonaisvoiton karattuaan muilta kärkiajajilta viimeisen etapin loppunousussa. Vollering voitti myös mäkikirkikilpailun. Pistekilpailun voitti Marianne Vos ja joukkuekilpailun FDJ–SUEZ.
Etapit.
Lähde: Pro Cycling Stats
Tulokset.
Lähde: Pro Cydling Stats
Osallistuneet joukkueet.
Lähde: Pro Cycling Stats
Pahalgam

Pahalgam () on pikkukaupunki Intian Jammun ja Kashmirin territoriossa. Se tunnetaan matkailukohteena. Vuoden 2011 väestönlaskennassa sen asukasluku oli 9 264.
Maantiede.
Pahalgam sijaitsee Intian Jammun ja Kashmirin territoriossa Anantnagin piirikunnassa. Matka alueen pääkaupunki Srinagariin on noin 97 kilometriä. Pahalgam on Lidderjoen (myös "Liddar") laaksossa ja Lidderin läntinen ja itäinen sivuhaara liittyvät toisiinsa sen kohdalla. Lidder liittyy puolestaan alavirrassa Jhelumjokeen. Pahalgamin vieressä sijaitsevat Lidroon, Ganeshbalin, Maamalin, Aethnadanin, Lariporan, Mandlenin, Arun ja Frislunin kylät.
Historia.
Pahalgamin nimi tarkoittaa "paimenten kylää". Nimi juontuu kashmirkielisistä sanoista "pahal" tai "pohal" (paimen) ja "gaam" (kylä). Tämä viittaa mahdollisesti lähistön niittyihin ja laidunalueisiin. Pahalgamissa sijaitseva Mamaleshwarin temppeli on rakennettu 1100-luvulla. Sen ohella kaupungissa on oma perjantaimoskeija eli Jama Masjid. 
Nykyinen Pahalgam on matkailukohde. Matkailijat tekevät esimerkiksi vaelluksia ympäröivälle luonnonkauniiksi kuvaillulle seudulle. Se on myös välietappi hindulaisilla pyhiinvaelluksilla Amarnathiin. Huhtikuussa 2025 Pahalgamiin iskeneet asemiehet surmasivat 26 henkilöä, joista suurin osa oli paikalle tulleita matkailijoita muualta Intiasta.
Väestö.
Pahalgamin asukasluku oli Intian vuoden 2011 väestönlaskennan mukaan 9 264 ja vuoden 2025 arvion mukaan 13 200. Vuonna 2011 asukkaista muslimeja oli 80,09 %, hinduja 17,64 % ja sikhejä 1,38 %. Lukutaitoisuus oli 64,87 %.
Flanderin ympäriajo 2025

Flanderin ympäriajo 2025 oli järjestyksessään 109. miesten ja 22. naisten Flanderin ympäriajo. Se käytiin 6. huhtikuuta 2025.
Miesten kilpailu.
Miesten kilpailu käytiin 268,9 kilometrin reitillä Bruggesta Oudenaardeen. Kilpailu kuului UCI World Touriin.
Tadej Pogačar voitti kilpailun 18 kilometrin sooloajon jälkeen karattuaan kärkiryhmästä Oude Kwaremontin nousussa. Hän voitti kilpailun lopulta minuutin ja sekunnin erolla Mads Pederseniin, joka kukisti loppukirissä Mathieu van der Poeliin ja Wout van Aertiin sijoittuen toiseksi. Pogačarin keskinopeus oli 44,981 kilometriä tunnissa.
Naisten kilpailu.
Nsiten kilpailussa Oudenaarde toimi sekä lähtö- että maalipaikkana. Kilpailureitin pituus oli 168,9 kilometriä. Kilpailu kuului UCI Women’s World Tour -sarjaan.
Lotte Kopecky voitti kilpailun kukistettuaan neljän ajajan loppukirissä Pauline Ferrand-Prévot'n, Liane Lippertin ja Katarzyna Niewiadoman. Se oli hänen kolmas Flanderin ympäriajon voittonsa. Kopeckyn keskinopeus oli 38,304 kilometriä tunnissa.
Bey (täsmennyssivu)

Bey voi tarkoittaa seuraavia:
Hérisson (Allier)

Hérisson on kunta Ranskassa Allier'n departementissa Auvergne-Rhône-Alpesin alueella. Se sijaitsee Aumancejoen varrella, noin 25 kilometriä Montluçonin kaupungista koilliseen.
Hérissonilla on tuhatvuotinen historia. Se kehittyi Bourgesin ja Gergovien välisen roomalaisen tien varrelle. Nykyisen kunnan lähelle roomalaiset rakennuttivat Cordes-Châteloin oppidumim.
Kaupunki linnoitettiin luultavasti visigoottien hyökkäyksen jälkeen. Vuonna 989 aloitettiin ensimmäisen linnan rakentaminen, joka valmistui 1000-luvulla. 1300-luvulla rakennettu nykyinen linna korvasi sen, ja samalla sen puolustuskykyä parannettiin linnoitusten avulla. Ensimmäinen puolustuslinja ympäröi kaupunkia, ja se koostui muureista ja noin kolmestakymmenestä tornista. Kaupunkiin pääsi kulkemaan kolmesta portista. Toinen linnoituslinja suojasi linnan eteläistä sisäänkäyntiä. Linna koostui seitsemästä pyöreästä tornista ja neliönmuotoisesta linnasta, jotka kaikki yhdistettiin korkeilla muurilla. Rakennusaineena oli pääasiassa vaaleanpunaista hiekkakiveä. 1600-luvun puolivälissä olleen Fronden jälkeen linna raunioitui, ja sitä käytettiin kaupungin asukkaiden louhoksena.
Hérissonin vanhakaupunki on edelleen osittain muurien ympäröimä, ja siellä on säilynyt vanhoja taloja 1400-, 1500- ja 1600-luvuilta. Menneisyytensä ansiosta Hérisson on myös taiteilijoiden suosima kaupunki, ja jonka seutu inspiroi 1800-luvun maisemamaalareita.
Gurevitš

Gurevitš on muun muassa seuraavien henkilöiden sukunimi:
Chamblet

Chamblet on kunta Ranskassa Allier'n departementissa Auvergne-Rhône-Alpesin alueella. Se sijaitsee noin yhdeksän kilometriä Montluçonin kaupungista itään.
Kaupunki sijaitsee Montluçonin teollisuusalueella. Ensimmäiset hiilikaivokset avattiin tänne vuonna 1838. Kunnan keskustassa oleva Saint-Mauricen kirkko on peräisin 1100-luvulta, ja sen sahalaitainen kellotorni 1300-luvulta.
Ohion yliopisto

Ohion yliopisto () on Yhdysvaltain Ohiossa sijaitseva julkinen yliopisto. Yliopisto on perustettu vuonna 1804, ja se sijaitsee Athensin kaupungissa.
Appalachian State Mountaineers

Appalachian State Mountaineers on yhdysvaltalainen yliopistourheilujoukkue Boonesta, Pohjois-Carolinasta. Mountaineers on Appalakkien osavaltionyliopiston joukkue ja se edustaa korkeakoulua NCAA:n Sun Belt-konferenssissa. Joukkue on ollut NCAA:n jäsen 1. syyskuuta 1971 lähtien.
Arkansas State Red Wolves

Arkansas State Red Wolves on yhdysvaltalainen yliopistourheilujoukkue Jonesborosta, Arkansas'ta. Red Wolves on Arkansas'n osavaltionyliopiston joukkue ja se edustaa korkeakoulua NCAA:n Sun Belt-konferenssissa. Joukkue on ollut NCAA:n jäsen 1. syyskuuta 1952 lähtien.
South Alabama Jaguars

South Alabama Jaguars on yhdysvaltalainen yliopistourheilujoukkue Mobilesta, Alabamasta. Mountaineers on Etelä-Alabaman yliopiston joukkue ja se edustaa korkeakoulua NCAA:n Sun Belt-konferenssissa. Joukkue on ollut NCAA:n jäsen 1. syyskuuta 1969 lähtien.
Troy Trojans

Troy Trojans on yhdysvaltalainen yliopistourheilujoukkue Troysta, Alabamasta. Trojans on Troyn yliopiston joukkue ja se edustaa korkeakoulua NCAA:n Sun Belt-konferenssissa. Joukkue on ollut NCAA:n jäsen 1. syyskuuta 1971 lähtien.
Ankanmuna

Ankanmuna on ankan munima muna. Ankanmunat ovat suurempia ja voimakkaamman makuisia kuin kananmunat. Niissä on enemmän proteiinia ja kolesterolia. Ne sopivat leivontaan. Keitetyssä ankanmunassa keltuainen on oranssi ja valkuainen sinertävä. Ankanmunia, kuten muitakin kananmunien lisäksi tuotettuja munia tuottaja saa myydä tai lahjoittaa suoraan ostajalle, jos määrä on korkeintaan 5000 kiloa vuodessa.
Étoile Carouge FC

Étoile Carouge FC on sveitsiläinen jalkapalloseura Carougesta. Seura pelaa kaudella 2024–25 toiseksi korkeimmalla sarjatasolla Challenge-liigassa. Seuran kotikenttä on Stade de la Fontenette.
Asim Munir

Asim Munir () on Pakistanin armeijan komentaja ja entinen Inter-Services Intelligencen (ISI) johtaja. 
Elämäkerta.
Asim Munir syntyi Intian jaon yhteydessä Pakistaniin paenneeseen perheeseen. Hänen isänsä oli ammatiltaan opettaja.
Munir liittyi Pakistanin armeijaan ja kävi upseerikoulua Manglassa, jsota valmistuttuaan hän liittyi yksikköön 23 Frontier Force Regiment vuonna 1986. Vaikka Pakistanissa asevoimien vaikuttajat ovat tavanomaisemmin saaneet koulutuksensa maan sotilasakatemiassa, Munir yleni urallaan nopeasti. Hänestä tuli Pakistanin sotilastiedustelun johtaja vuonna 2016 ja Inter-Services Intelligencen (ISI) johtaja vuonna 2018. Jälkimmäisessä virassaan Munir oli yksi Pakistanin vaikutusvaltaisimmista asevoimien edustajista. Hän oli ISI:n johdossa esimerkiksi vuonna 2019, kun Intia iski ilmasta Pakistaniin Intiassa tapahtuneen itsemurhaiskun jälkeen.
Pakistanin presidentti Imran Khan erotti Munirin virastaan vuonna 2019. Väitetysti tämä taphtui kun Munir oli antanut Khanille tietoja Khanin oman vaimon korruptiosta. Tilanne käristyi Khanin ja maan asevoimien vastakkainasetteluna. Khan sai puolelleen tavallisen kansan, mutta hänet pidätettiin vuonna 2022 ja hänen puolueensa kärsi tappion vuoden 2024 vaaleissa, joiden rehellisyyttä epäiltiin. Munirin epäiltiin yleisesti olleen Khanin vastaisten toimien pääasiallinen toteuttaja. Marraskuussa 2022 Munirista tuli Pakistanin armeijan komentaja kenraali Qamar Javed Bajwan jälkeen. Asemassaan häntä on kuvailtu Pakistanin vaikutusvaltaisimmaksi mieheksi.
Muniria on kuvailtu Intian vastaisen kovan linjan kannattajaksi, sekä hartaaksi muslimiksi. Hänen on katsottu nojaavan joitakin edeltäjiään enemmän islamistiseen ideologiaan.
FC Schaffhausen

FC Schaffhausen on sveitsiläinen jalkapalloseura Schaffhausenista. Seura pelaa kaudella 2024–25 toiseksi korkeimmalla sarjatasolla Challenge-liigassa. Seuran kotikenttä on FCS Arena.
FC Stade Nyonnais

FC Stade Nyonnais on sveitsiläinen jalkapalloseura Nyonista. Seura pelaa kaudella 2024–25 toiseksi korkeimmalla sarjatasolla Challenge-liigassa. Seuran kotikenttä on Centre sportif de Colovray.
FC Wil

FC Wil 1900 on sveitsiläinen jalkapalloseura Wilistä. Seura pelaa kaudella 2024–25 toiseksi korkeimmalla sarjatasolla Challenge-liigassa. Seuran kotikenttä on Lidl Arena.
Kemijoen sillat

Kemijoen silloilla tarkoitettiin Kemijoen suistoalueen siltoja Kemin kaupungin ja Kemin maalaiskunnan välillä. Sillat yhdistävät toisiinsa Kemijoen itä- ja länsirannat. Vähä- ja Isohaaran siltojen väliin jäi Vallitunsaari. Kun sillat rakennettiin, ne sijaitsivat kokonaisuudessaan Kemin maalaiskunnan alueella. Kemijoen itäranta tuli kuulumaan Kemin kaupunkiin vuoden 1931 tehtyjen alueliitosten jälkeen. 
Kemijoen sillat olivat yhdistetty maantie- ja rautatiesilta, jossa Vähä- ja Isohaaran väliin jäävän Vallitunsaarella sijainneen tien pituus oli 300 m. Näin Kemijoen ylityksen kokonaispituus oli yli 700 m.
Historia.
Siltojen rakentamisen lähtökohtana oli Oulusta Tornioon suuntautuneen rautatien rakentaminen. Päätös siitä tehtiin vuoden 1897 valtiopäivillä. Siihen liittyi olennaisena osana Kemijoen siltojen rakentaminen. Siltojen rakenteet valmisti saksalainen Hartkort Duisburgista, Reininmaalta.
Sillat valmistuivat kesällä 1903. Tarkastusjuna ajoi koko välin Oulu-Tornio 14.10.1903.
Vähähaaran silta.
Vähähaaran silta johti Kemijoen itärannalta Vallitunsaarelle. Se muodostui viidestä kaaresta, joista kolme mantereen puolista olivat 60 metrisiä ja kaksi lähinnä Vallitunsaarta 40 metrisiä eli yhteispituus oli 260 metriä.
Isohaaran silta.
Isohaaran silta johti Kemijoen länsirannalta Vallitunsaarelle. Sen pituus oli 125 m. Silta oli siihen mennessä suurin Suomessa rakennettu silta. Sen rakentaminen käynnistyi Saksasta toimitetuista osista niin, että valmiin sillan työntäminen paikalleen länsirannalta käynnistyi 12.10.1902. Syksyn 1902 aikana siitä ehdittiin työntää paikalleen 48 m käyttäen apuna jokeen rakennettuja ponttoneita. Talvikausi esti työn jatkamisen, jota jatkettiin kesäkuussa 1903. Silta saatiin työnnettyä paikoilleen heinäkuuhun mennessä, ja sen yli kulki juna ensi kerran 10.7.1903.
Siltojen tuho.
Sillat muodostivat Lappiin suuntautuneessa maantie- ja rautatieliikenteessä strategisesti tärkeän osan. Jatkosodan alussa Suomeen tulleet saksalaiset vastasivat itään suuntautuneista sotatoimista Pohjois-Suomessa. Näin saksalaisilla oli esim. Kemissä merkittäviä huoltopisteistä ja tärkeä lentokenttä aivan Kemijoen siltojen läheisyydessä.
Syyskuun lopulla 1944 käynnistyneessä Lapin sodassa saksalaiset käynnistivät perääntyessään tuhoamistoimet. Saksalaiset miinoittivat Kemijoen sillat ja räjäyttivät ne 8.10.1944.
Siltojen korvaajaksi voimalaitospato.
Sodan aikana perustettu energiayhtiö Pohjolan Voima Oy teki 1945 valtiolle esityksen, jolla se tarjoutui rakentamaan Kemijoen yli uuden sillan toukokuuhun 1946 mennessä, jos se saa rakentaa sillan yhteyteen vesivoimalan. Rakentaminen aloitettiin 1945. Patosilta rauta- ja maanteineen valmistui 1946 ja avattiin liikenteelle kesällä 1947. Ennen voimalaitospadon valmistumista rakennetttiin väliaikainen puusilta niin Vähähaaran kuin Isohaaran uomien yli maantie- ja rautatieliikennettä varten. Nämä sillat olivat käytössä vuoteen 1946 asti.
Stadion Brügglifeld

Stadion Brügglifeld on Aaraussa, Sveitsissä sijaitseva jalkapallostadion. Stadionin pääasiallinen käyttäjä on FC Aarau. Stadion on valmistunut vuonnna 1924. Stadionin kokonaiskatsojakapasiteetti on 8 450 katsojaa, joista istumapaikkoja on 1 262. Stadionin pinta on luonnonnurmi. Kentän koko on 100 x 66 metriä.
Yleiskuvio

Yleiskuvio on vaakunakilvellä oleva tunnus, joka esittää tyylitellysti jotain tavallista oliota tai esinettä.
Aiheet.
Yleiskuvio voi olla esimerkiksi ihmishahmo, eläinhahmo, kasvi, esine tai risti.
Ihmishahmoista suosittuja yleiskuvioita ovat pyhimykset, munkit ja ratsuritarit. Usein ihmishahmo esittää vaakunassa jotain toimintoa. Myös ihmisruumiin osia, kuten käsiä ja jalkoja, käytetään yleiskuvioina. Ihmishahmoiksi luetaan myös enkelit, villimiehet, merenneidot, peikot ja haltijat.
Eläimet ovat heraldiikan vanhimpia tunnuskuvioita. Kaikki eläimet ovat periaatteessa sallittuja, mutta yleiskuvioina suositaan sellaisia eläimiä, jotka on mahdollista esittää tyylitellysti ja tunnistettavasti. Suosittuja ovat etenkin pedot, kuten leijona ja ilves. Myös hevoset, hirvieläimet ja härät sopivat yleiskuvioksi. Nelijalkaiset eläimet kuvataan jossain tarkkaan määritellyssä heraldisessa asennossa. Myös linnut ovat suosittuja yleiskuvioina, etenkin kotka ja haukka. Kaloja käytetään jonkin verran, mutta matelijoita ja selkärangattomia harvemmin.
Yleiskuvioina suosittuja taruolentoja ovat esimerkiksi aarnikotka, lohikäärme, yksisarvinen, pegasos, feeniks ja salamanteri.
Kasveista heraldiikassa suositaan esimerkiksi puita, ruusua ja liljaa. Usein kasvista esitetään vain sen jokin osa, kuten kukka, lehti tai hedelmä.
Elottomien esineiden kirjo yleiskuvioina on laaja. Niihin kuuluvat ihmisen valmistamat esineet, kuten tornit, linnat, muurit, veneet, aseet ja työkalut, sekä taivaankappaleet, kuten Aurinko ja Kuu, ja luonnonilmiöt, kuten salama.
Käyttö.
Yleiskuvio sijoitetaan tavallisesti kilven keskelle. Se voi näkyä kokonaan, tai olla osittain piilossa. Sen vieressä voi olla pienempiä sivutunnuksia ja sirotteita. Yleiskuvio voi olla yksinään tai useana kappaleena.
Esineet ovat yleensä siinä asennossa, jossa ne oikeassa elämässäkin tunnetaan. Aseet ja terävät työkalut ovat usein pystyssä terä tai kärki ylöspäin. Monella esineellä on vakiintunut heraldinen asento, josta ei poiketa.
Elollinen tai eloton yleiskuvio katsoo säännönmukaisesti oikealle. Joskus eläinhahmo katsoo taakseen tai kohti. Vaakunasta voidaan käyttää tietyissä tilanteissa peilikuvallista versiota, jos vaakunan on syytä katsoa poikkeuksellisesti vasemmalle.
Gegi

Gegi (gegin murteella "gegnisht", standardialbaniaksi "gegërisht") on toinen albanian kielen päämurreryhmistä toskin ohella. Gegimurteiden ja toskimurteiden puhumisalueet on perinteisesti erottanut toisistaan Shkumbinjoki. Karkeasti jaettuna gegimurteita puhutaan joen pohjoispuolella ja toskimurteita eteläpuolella.
Gegimurteita puhutaan Pohjois-Albaniassa, Kosovossa, Luoteis-Pohjois-Makedoniassa, Etelä-Serbiassa sekä Etelä-Montenegrossa.
Girabola

Girabola on miesten jalkapallon korkein sarjataso Angolassa. Sarja on perustettu vuonna 1979 ja sitä hallinnoi Angolan jalkapalloliitto.
Joukkueet 2024–2025.
Joukkueet kaudella 2024–2025:
Toski

Toski (standardialbaniaksi "toskërisht") on toinen albanian kielen päämurreryhmistä gegin ohella. Toskimurteiden ja gegimurteiden puhumisalueet on perinteisesti erottanut toisistaan Shkumbinjoki. Karkeasti jaettuna toskimurteita puhutaan joen eteläpuolella ja gegimurteita pohjoispuolella. Albanian nykyinen kirjakieli perustuu toskiin.
Toskimurteita puhutaan Etelä-Albaniassa, Lounais-Pohjois-Makedoniassa sekä myös paikoittain Italiassa ja Kreikassa.
Héctor Germán Oesterheld

Héctor Germán Oesterheld (1919–1977) oli argentiinalainen sarjakuvakäsikirjoittaja. Hän käsikirjoitti "Eternautti"-nimisen sarjakuvan, josta julkaistiin kaksi kuvitusversiota, jälkimmäinen 1969, jonka kuvituksen ansiosta sävy oli entistä kärjekkäämpi.
Oesterheldilla oli yhteyksiä vasemmistolaiseen vastarintaliikkeeseen, jossa hänen aikuiset lapsensa toimivat. Heidät siepattiin ja vangittiin 1977. He katosivat vankeudesta.
Beninin kansallinen mestaruussarja

Beninin kansallinen mestaruussarja () on miesten jalkapallon korkein sarjataso Beninissä. Sarja on perustettu vuonna 1969 ja sitä hallinnoi Beninin jalkapalloliitto.
Joukkueet 2024–2025.
Joukkueet kaudella 2024–2025:
Botswanan Valioliiga

Botswanan Valioliiga () on miesten jalkapallon korkein sarjataso Botswanassa. Sarja on perustettu vuonna 1978 ja sitä hallinnoi Botswanan jalkapalloliitto.
Joukkueet 2024–2025.
Joukkueet kaudella 2024–2025:
Ligue A (Burundi)

Ligue A on miesten jalkapallon korkein sarjataso Burundissa. Sarja on perustettu vuonna 1963 ja sitä hallinnoi Burundin jalkapalloliitto.
Joukkueet 2024–2025.
Joukkueet kaudella 2024–2025:
Kultajuovapleko

Kultajuovapleko ("Baryancistrus xanthellus") on imumonneihin kuuluva kalalaji. Lajia tavataan makeista vesistä Brasiliasta. 
Koko ja ulkonäkö.
Kultajuovapleko voi kasvaa 23–35 cm pitkäksi. Ruumiinrakenteeltaan laji on pitkänomainen, tukevahko ja suuri- sekä leveäpäinen. Suu on suuri ja leveä. Ruumista peittävät luulevyt. Kalan selkäevä on pitkä ja se on osittain yhdistynyt kalvon välityksellä rasvaevään. Rintaevät ovat pitkät ja koirailla niissä on piikkejä. Naaraiden pää on hieman koiraiden päätä kapeampi ja solakampi. Kultajuovaplekon ruumis on tumman ruskea ja ruumiissa on runsaasti keltaisia tai oransseja pilkkuja. Varsinkin nuorilla kaloilla selkäevänja pyrstöevän reuna on keltainen ja reunus kapenee kalan kasvaessa ja häviää lopulta kokonaan. Kalan värityksessä on jonkin verran alueellisia eroja.
Levinneisyys ja elintavat.
Kultajuovaplekoa tavataan Brasiliasta Xingujoen valuma-alueelta. Lajin elinympäristöä ovat matalien virtapaikkojen kivikkopohjat. Nuoret yksilöt liikkuvat pieninä ryhminä. Kultajuovaplekon ravintoa ovat erityisesti levät, mutta se syö myös vesihyönteisten toukkia. Kala kutee luoliin.
Kultajuovapleko luokitellaan silmälläpidettäväksi. Kalaa uhkaa erityisesti Xingujokeen ja sen sivujokiin rakennettavat vesivoimaloiden padot ja myös elinympäristön saastuminen kaivostoiminnan vuoksi on uhka. Kultajuovaplekoa voidaan pitää akvaariokalana.
Luettelo Immanuel Kantin teoksista

Tämä on luettelo Immanuel Kantin teoksista.
Viranosto

Viranosto eli akordi on aiemmin useassa maassa käytössä ollut tapa ostaa ja myydä julkinen virka. Tapa perustui ajatukseen, että virka oli viranhaltijan omaisuutta, jolloin viranhaltija sai vaatia seuraajaltaan rahakorvauksen luopuessaan virkansa hoidosta.
Ruotsissa ja Suomessa tapaa käytettiin vapauden ajalla erityisesti upseerien keskuudessa. Menettely yleistyi julkisen moraalin höltyessä reaktiona sille, ettei valtio pystynyt maksamaan eläkettä virkamiehilleen. Usein virastot ja säädyt hyväksyivät menettelyn, vaikka sen käyttöä pyrittiin estämään vuodesta 1723 lähtien annetuilla kielloilla. Vasta Kaarle XIV Juhana sai sen loppumaan 1833–1840 antamillaan säädöksillä. Papiston keskuudessa oli käytössä vastaava järjestely, jota nimitettiin pastoraattikaupaksi.
Association for Biblical Higher Education

Association for Biblical Higher Education (lyh. ABHE) on Kanadassa ja Yhdysvalloissa toimiva korkeakoulujen verkosto, joka edistää raamatullista korkeakoultuusta. Järjestön piirissä toimii yli 150 korkeakoulua ja yli 63 000 opiskelijaa. Järjestö on Yhdysvaltain opetusministeriön ja Council for Higher Education Accreditationin virallisesti tunnustama kansallinen akkreditointielin.
Elim Fellowship

Elim Fellowship on yhdysvaltalainen helluntailainen kirkkokunta, jonka perustivat pastori Ivan Q. Spencer ja hänen vaimonsa Minnie B. Spencer vuonna 1933 nimellä Elim Minister Fellowship. Se sai nykyisen nimensä vuonna 1972. Ryhmä on oppiensa puolesta samanlainen kuin Assemblies of God -kirkkokunta, ja se painottaa voimakkaasti uskovan hengellä täytettyä ja pyhitettyä elämää.
Elim Fellowship toimii kirkkojen, pastorien ja lähetyssaarnaajien yhdistyksenä. Se on helluntailainen ja karismaattinen järjestö, joka myöntää pastorille todistuksia ja neuvoo heitä sekä tarjoaa neuvontaa ja edistää paikallisten kirkkojen välistä yhteyttä. Elim Fellowship järjestää johtamisseminaareja Yhdysvalloissa ja ulkomailla ja lähettää lähetyssaarnaajia sekä muuta henkilöstöä työskentelemään kansallisten liikkeiden parissa.
Melody (laulaja)

Melodía Ruiz Gutiérrez (s. 12. lokakuuta 1990 Dos Hermanas, Espanja) tunnetaan paremmin taiteilijanimellä Melody on espanjalainen laulaja, lauluntekijä ja tanssija. 
Hän edusti Espanjaa vuoden 2025 Eurovision laulukilpailussa kappaleella ”Esa diva”. 
Varhaiset vaiheet.
Melodía Ruiz Gutiérrez syntyi 12. lokakuuta 1990 Dos Hermanasissa, Espanjan Andalusiassa. Hän syntyi musikaaliseen perheeseen; hänen isänsä ja muut perheenjäsenet soittivat Los Kiyos -yhtyeessä. Melody alkoi laulaa jo pienenä ja kuusivuotiaana hän sanoi olevansa syntynyt laulamaan ja tanssimaan. Hänen äitinsä varoitti, että musiikki on vaikea ammatti, mutta Melody halusi silti jatkaa. 
Ura.
Melody julkaisi ensimmäisen albuminsa "De pata negra" vuonna 2001, vain 10-vuotiaana. Albumin ensimmäisestä singlestä ”El baile del gorila” tuli kesähitti Espanjassa. "De pata negra" myi yli 500 000 kappaletta. 
Ensimmäisen albumin jälkeen hän on julkaissut viisi albumia: "Muévete" (2002), "T.Q.M." (2003), "Melodía" (2004), "Los buenos días" (2008) ja "Mucho camino por andar" (2014). 
Vuonna 2009 Melody osallistui Espanjan euroviisukarsintaan kappaleella ”Amante de la luna” yhdessä tanssiryhmä Los Vivancosin kanssa. He saivat verkkokarsinnassa eniten ääniä ja pääsivät suoraan semifinaaleihin. He pääsivät ensimmäisestä semifinaalista suoraan finaaliin. Finaalissa Melody kuitenkin esiintyi yksin sijoittuen toiseksi. 
Vuosina 2013-14 hän oli mukana "Tu cara me suena" -ohjelmassa, jossa julkisuuden henkilöt esittävät tunnettuja laulajia. Melody sijoittui kilpailussa toiseksi.
Vuonna 2015 Melody julkaisi kappaleen ”In My Mind”, joka toimi teemakappaleena elokuvalle "It's Now or Never", jossa hän teki näyttelijädebyyttinsä. Samana vuonna hän perusti musiikkiduon Melek 2 veljensä Eleazarin kanssa. 
Kesäkuussa 2018 julkaistiin single ”Parapapá”, jonka musiikkivideo keräsi Youtubessa yli 2 miljoonaa näyttökertaa kolmessa viikossa. Melody esiintyi Descemer Buenon ja El Michan kanssa kappaleella ”Mátame”, jonka musiikkivideo julkaistiin 18. tammikuuta 2019. Helmikuussa 2019 julkaistiin single ”Rúmbame”. 
Lokakuussa 2024 Melody oli vierailevana tuomarina "Drag Race España" -ohjelman neljännellä tuotantokaudella. Marraskuussa 2024 hänen ilmoitettiin olevan yksi osallistujista Espanjan vuoden 2025 euroviisukarsintaan "Benidorm Fest 2025" kappaleella ”Esa diva”. Hän eteni kilpailussa finaaliin voittaen sen. Melody edusti Espanjaa vuoden 2025 Eurovision laulukilpailussa Baselissa, Sveitsissä.
Yksityiselämä.
Melody seurustelee lentopallopelaaja Ignacio Batallaninin kanssa. Heillä on yksi lapsi.
Abilene Christian Wildcats

Abilene Christian Wildcats on yhdysvaltalainen yliopistourheilujoukkue Abilenesta, Texasista. Wildcats on Abilenen kristillisen yliopiston joukkue ja se edustaa korkeakoulua NCAA:n Western Athletic-konferenssissa. Joukkue on ollut NCAA:n jäsen 1. syyskuuta 1981 lähtien.
Houston Christian Huskies

Houston Christian Huskies on yhdysvaltalainen yliopistourheilujoukkue Houstonista, Texasista. Huskies on Houstonin kristillisen yliopiston joukkue ja se edustaa korkeakoulua NCAA:n Southland-konferenssissa. Joukkue on ollut NCAA:n jäsen 1. syyskuuta 2011 lähtien.
California Baptist Lancers

California Baptist Lancers on yhdysvaltalainen yliopistourheilujoukkue Riversidesta, Kaliforniasta. Lancers on Kalifornian baptistisen yliopiston joukkue ja se edustaa korkeakoulua NCAA:n Western Athletic-konferenssissa. Joukkue on ollut NCAA:n jäsen 1. syyskuuta 2013 lähtien.
SMU Mustangs

SMU Mustangs on yhdysvaltalainen yliopistourheilujoukkue Dallasista, Texasista. Mustangs on eteläisen metodistiyliopiston joukkue ja se edustaa korkeakoulua NCAA:n Atlantic Coast-konferenssissa. Joukkue on ollut NCAA:n jäsen 1. syyskuuta 1923 lähtien.
Saavutukset.
SMU Mustangs on saavuttanut seuraavat NCAA:n kansalliset mestaruudet:
Duke Blue Devils

Duke Blue Devils on yhdysvaltalainen yliopistourheilujoukkue Durhamista, Pohjois-Carolinasta. Blue Devils on Duken yliopiston joukkue ja se edustaa korkeakoulua NCAA:n Atlantic Coast-konferenssissa. Joukkue on ollut NCAA:n jäsen 1. syyskuuta 1925 lähtien.
Saavutukset.
Duke Blue Devils on saavuttanut seuraavat NCAA:n kansalliset mestaruudet:
Wake Forest Demon Deacons

Wake Forest Demon Deacons on yhdysvaltalainen yliopistourheilujoukkue Winston-Salemista, Pohjois-Carolinasta. Demon Deacons on Wake Forestin yliopiston joukkue ja se edustaa korkeakoulua NCAA:n Atlantic Coast-konferenssissa. Joukkue on ollut NCAA:n jäsen 1. syyskuuta 1936 lähtien.
Saavutukset.
Wake Forest Demon Deacons on saavuttanut seuraavat NCAA:n kansalliset mestaruudet:
Boston College Eagles

Boston College Eagles on yhdysvaltalainen yliopistourheilujoukkue Chestnut Hillista, Massachusettsista. Eagles on Boston Collegen joukkue ja se edustaa korkeakoulua NCAA:n Atlantic Coast-konferenssissa. Joukkue on ollut NCAA:n jäsen 1. syyskuuta 1921 lähtien.
Saavutukset.
Boston College Eagles on saavuttanut seuraavat NCAA:n kansalliset mestaruudet:
Klara Hammarström

Klara Lovisa Hammarström (s. 20. huhtikuuta 2000, Lidingö) on ruotsalainen laulaja ja uransa lopettanut kilparatsastaja. Hammarström tuli Ruotsissa tunnetuksi TV-sarjasta "Familjen Hammarström", jossa seurattiin hänen perhettään. Hammarström oli osa Ruotsin joukkuetta, joka voitti pronssia kenttäratsastuksessa poniratsastuksen EM-kisoissa 2015.
Ura.
Hammarström julkaisi ensimmäiset singlejulkaisunsa "Break Up Song" ja ”You Should Know Me Better” vuonna 2019. Hammarström osallistui Melodifestivaleniin ensimmäistä kertaa vuonna 2020 kappaleella "Nobody", joka sijoittui toisen alkuerän viidenneksi ja karsiutui. Hammarström on osallistunut Melodifestivaleniin myöhemmin vuonna 2021 kappaleella "Beat of Broken Hearts", joka sijoittui kilpailun finaalissa kuudenneksi, vuonna 2022 kappaleella "Run to the Hills", joka sijoittui kilpailun finaalissa kuudenneksi ja vuonna 2025 kappaleella "On and On and On", joka sijoittui kilpailun finaalissa neljänneksi.
Hammarström voitti Ruotsin Masked singer -kilpailun vuonna 2023 hahmonaan karamelli.